Żory do Kałuży: “Je żeś Ślōnzok, niy rōb gańby!” [film]
“Je żeś Ślōnzok, niy rōb gańby!”, “Oddaj mandat, przeproś Żory!”, “Przyzwoitość nie pieniądze!” abo nawet ofyn “Kałuża ty ciulu”. Telki pozdrowiynia w sobotni popołedni wysyłoł do radnego sejmiku Ślōnskigo, Wojciecha Kałuży żorski rynek. To reakcjo na “transfer last minute” lokalnego polityka z Nowoczesnej do PiS-u, kery zdecydowoł że wojewōdztwo ślōnski bydzie bez nojbliższe lata rzōndzōne bez Prawo i Sprawiedliwość. Na protest do Żorōw przijechali tyż posły na Sejm RP (Borys Budka z PO, Monika Rosa z Nowoczesnej), kōmple Kałuży z jego byłej już partie, a przedstowiciele KOD-u. Zebrało sie poraset zgorszōnych ludzi.
Ôbadejcie krōtki nagrani ze Żorōw…
PS. Po prowdzie, niyrod bawia sie w kōmyntorze polityczne. Po moimu do polityki trza mieć trocha dystansu. Docynić wypado beztōż apel, kery pod w sobota ze scyny coby ze złości i zgorszynio niy przynś w agresjo i niynawiść i tego winszuja. Dyć niy trza zaro hajcować ôpōn…
PPS. To bezmałaś nojwiynkszy protest polityczny w Żorach po 1989. Ani darmowy bigos Remigiusza Rączki niy skludziōł na żorski rynek tela ludzi. Yno bez przesady… Wystymp mażoretek to to jednak niy bōł, tyn rynek widzioł dużo wiynksze tłumy.
Spokojnie, dyć to yno polityka…
Grzegorz Buchalik – etnolog, historyk, felietōnista, fusbalista. Kludzi bloga Ślōnski Fusbal:
https://www.facebook.com/SlonskiFusbal/
szl_Latn szl_Latn szl_Latn szl_Latn szl_Latn szl_Latn szl_Latn zho_Hans